***დანართი №4***

**CORSIA-ს ფარგლებში ნახშირორჟანგის გამოთვლისა და შესაბამისი ანგარიშის მოსამზადებელი პროგრამა (CERT)**

1. **CERT-ის გამოყენება ნახშირორჟანგის გამონაბოლქვის მონიტორინგისა და ანგარიშგების მიზნით**
	1. CERT პროგრამის მოცემულ წელს გამოსაყენებელი ვერსია ხელმისაწვდომია იკაოს ოფიციალურ გამოცემაში „იკაოს CORSIA-ს ნახშირორჟანგის გამოთვლისა და ანგარიშგების ინსტრუმენტი“, აგრეთვე იკაოს ვებგვერდზე.
	2. CERT პროგრამის მთავარი ფუნქციებია:

ა) გამონაბოლქვის ნახშირორჟანგის გამოთვლა და შესაბამისი ანგარიშის გენერირება;

ბ) შეფასება, აკმაყოფილებს თუ არა სხ-ის ექსპლუატანტი პროგრამის გამოყენების წინაპირობებს (მაგ.: გამონაბოლქვის რაოდენობის ზღვართან დაკავშირებული მოთხოვნები);

გ) შეფასება, ვრცელდება თუ არა სხ-ის ექსპლუატანტის მიმართ ნახშირორჟანგის გამონაბოლქვის მონიტორინგისა და შესაბამისი ანგარიშის წარდგენის ვალდებულება;

დ) ნახშირორჟანგის გამონაბოლქვის მონაცემებში არსებული ხარვეზის შევსება.

**შენიშვნა:** სააგენტო იყენებს CERT-ის პროგრამას სხ-ის ექსპლუატანტის მიერ წარმოდგენილი მონაცემების სისწორის გადამოწმების, აგრეთვე, საჭიროების შემთხვევაში, მონაცემთა ხარვეზის შევსების მიზნით.

* 1. სხ-ის ექსპლუატანტი უფლებამოსილია CERT პროგრამით სარგებლობისას, მასში მონაცემთა შეყვანისას გამოიყენოს ბლოკ/საათის ან დიდი წრის მანძილის მეთოდი.
	2. თუ სხ-ის ექსპლუატანტი CERT პროგრამაში მონაცემთა შეყვანისას იყენებს ბლოკ/საათის მეთოდს, მოცემული ანგარიშგების წლისთვის ნახშირორჟანგის გამონაბოლქვის გამოთვლის მიზნით, იგი ვალდებულია პროგრამაში ასახოს შემდეგი მონაცემები:

ა) სხ-ის მიმართ იკაოს ტიპის/მოდელის აღმნიშვნელი;

ბ) გამგზავრების აეროდრომის იკაოს აღმნიშვნელი;

გ) დანიშნულების აეროდრომის იკაოს აღმნიშვნელი;

დ) ბლოკ/საათების რაოდენობა (საათებში);

ე) ფრენების რაოდენობა;

ვ) თარიღი (არასავალდებულო); და

ზ) ფრენის ამოსაცნობი ინდექსი ID (არასავალდებულო).

* 1. თუ სხ-ის ექსპლუატანტი CERT პროგრამაში მონაცემთა შეყვანისას იყენებს დიდი წრის მანძილის მეთოდს, მოცემული ანგარიშგების წლისთვის ნახშირორჟანგის გამონაბოლქვის გამოთვლის მიზნით, იგი ვალდებულია პროგრამაში ასახოს შემდეგი მონაცემები:

ა) სხ-ის მიმართ იკაოს ტიპის/მოდელის აღმნიშვნელი;

ბ) გამგზავრების აეროდრომის იკაოს აღმნიშვნელი;

გ) დანიშნულების აეროდრომის იკაოს აღმნიშვნელი;

დ) ფრენების რაოდენობა;

ე) თარიღი (არასავალდებულო); და

ვ) ფრენის ამოსაცნობი ინდექსი ID (არასავალდებულო).

**შენიშვნა 1:** სხ-ის ტიპის/მოდელის იკაოს აღმნიშვნელები მოცემულია იკაოს ოფიციალურ გამოცემაში Doc 8643-ში („საჰაერო ხომალდის ტიპის აღმნიშვნელები“).

**შენიშვნა 2:** გამგზავრების აეროდრომის და დანიშნულების აეროდრომის აღმნიშვნელები მოცემულია იკაოს ოფიციალურ გამოცემაში Doc 7910-ში („ადგილმდებარეობის ინდიკატორები“).

**შენიშვნა 3:** CERT პროგრამა ავტომატურად ითვლის დიდი წრის მანძილს გამგზავრების აეროდრომისა და დანიშნულების აეროდრომების მითითების საფუძველზე.